system
Răspunde în limba română, în stilul Wikipedia, cat mai corect gramatical.
user
Care sunt lucrurile esențiale despre Elena Vlădăreanu?
assistant
Elena Vlădăreanu (n. 2 februarie 1981, Medgidia) este o poetă română contemporană.

Biografie
Urmează studiile școlare în orașul natal, absolvind liceul Nicolae Bălcescu în anul 2000. Face în continuare studii superioare la Facultatea de Litere a Universității din București, fiind licențiată în litere în 2005, cu o teză despre literatura suprarealistă.

Activitate literară
Elena Vlădăreanu a debutat către sfârșitul anilor de liceu, în revista constănțeană Metafora nr. 1-2/2000, cu un grupaj de poeme. Activează succesiv în diferite cenacluri literare precum cenaclul de la Litere, cel al Uniunii Scriitorilor, coordonat de Nora Iuga, apoi, din 2002, cenaclul Euridice, care a fost condus de Marin Mincu.

Din 2001, lucrează ca redactor la departamentul Cultură-Mass-Media al ziarului Cotidianul din București, iar din 2005, cu însărcinări similare, la ziarul Averea de unde în 2006 trece la Evenimentul zilei, apoi la România liberă. A colaborat la numerele publicației cu apariție intermitentă Fracturi, animată de poetul Marius Ianuș, fiind considerată a se număra printre reprezentanții curentului literar fracturist.

A colaborat, cu versuri sau cu articole de atitudine, cronici de carte, interviuri, reportaje și alte texte publicistice, la revista Metafora din Constanța, Convorbiri literare, Viața românească, Luceafărul, Paradigma, Vatra, Orizont, Fracturi, Cotidianul, Averea, la postul de radio Radio România Cultural ș.a. A publicat și proză în revistele Metafora, în anul 2000, și Vatra, în 2005. A participat la tabere sau ateliere de creație, festivaluri, lecturi publice, emisiuni radiofonice. În anul 2005 a beneficiat de o bursă la Berlin.

A fost prezentă în volumul No More Poetry. New Romanian Poetry, Heaventree Press, 2007.  În februarie 2010 :en:3:AM Magazine publică un interviu cu Elena Vlădăreanu și o selecție din poeziile ei.

Debut editorial
Un prim debut editorial, considerat neoficial, are loc în 2001 cu placheta din confesiunile distinsei doamne m.  în colecția underground carmen. Anterior, fusese prezentă într-o antologie ocazională, Poezia taberei, 2000.

Debutul editorial propriu-zis are loc în 2002, cu volumul pagini, publicat la Editura Timpul din Iași.

Volume publicate
 Poezia taberei, antologie, București, 2000; 
 din confesiunile distinsei doamne m., colecția underground carmen, București, 2001; 
 pagini, Editura Timpul, Iași, 2002, editia a II-a, Editura Vinea, București, 2003; 
 fisuri, Editura Pontica, Constanța, 2003; 
 europa. zece cântece funerare, Editura Cartea Românească, București, 2005.
 spatiu privat. a handbook cu 33 de ilustratii de Dan Perjovschi, Editura Cartea Românească, Bucuresti, 2009
 Non Stress Test, Casa de pariuri literare , 2016
 Bani. Muncă. Timp liber, Editura Nemira, 2017
Teatru intim de Elena Vlădăreanu și Robert Bălan,  Casa de pariuri literare  și Asociația Art No More, 2018
minunata lume disney, Editura Nemira, 2019

Volume colective 
 Cui i-e frică de computer?, coord. de Liviu Papadima - Florin Bican, Marius Chivu, Florin Dumitrescu, Ioana Nicolaie, Ioana Pârvulescu, Ion Manolescu, Liviu Ornea, Elena Vlădăreanu, Tudor Călin Zarojanu, Daniela Kluz, Doina Ruști, Ana Maria Sandu, Matei Sâmihăian, Fanny Chartres, Gruia Dragomir, Laura Grünberg, Vlad Zografi; Ed. Art, 2013;
 Prima dată, coord. de Laura Albulescu și Andra Matzal - Laura Albulescu,, Ion Barbu, Mihai Barbu, Lavinia Braniște, Philip Ó Ceallaigh, Marius Chivu, Bogdan Coșa, Andrei Crăciun, Silviu Dancu, Gabriel H. Decuble, Raluca Dincă, Florin Dumitrescu, M. Duțescu, Șerban Foarță, Miron Ghiu, Adela Greceanu, Mugur Grosu, Bogdan Iancu, Florin Iaru, Vera Ion, Cristi Luca, Cosmin Manolache, Matei Martin, Andra Matzal, Marin Mălaicu-Hondrari, Dmitri Miticov, Dan Pleșa, Matei Pleșu, Antoaneta Ralian, Ana Maria Sandu, Dan Sociu, Ionuț Sociu, Elena Stancu, Bogdan-Alexandru Stănescu, Robert Șerban, Cecilia Ștefănescu, Alex Tocilescu,Călin Torsan, Răzvan Țupa, Vlad Ursulean, Mihail Vakulovski, Radu Vancu, Luiza Vasiliu, Constantin Vică, Elena Vlădăreanu; Ed. Art, 2013; 
 Prietenii noștri imaginari, coord. de Nadine Vlădescu - Ana Dragu, Dan C. Mihăilescu, Iulian Tănase, Ioana Bot, Șerban Foarță, Robert Șerban, Elena Vlădăreanu, Emil Brumaru, Marin Mălaicu-Hondrari, Antoaneta Ralian, Nadine Vlădescu, Florin Bican, Monica Pillat; Ed. Humanitas, 2015;
 Uite cine vorbește, coord. de Florentina Sâmihăian, Liviu Papadima - Ioana Pârvulescu, Ioana Bot, Ladislau Daradici, Simona Popescu, Ioana Nicolaie, Radu Paraschivescu, Jan Koneffke, K.J. Mecklenfeld, Matei Sâmihăian, Mihaela Gînju, Alex Moldovan, Călin Andrei Mihăilescu, Lavinia Braniște, Adina Popescu, Alis Popa, Ana Maria Sandu, Florin Bican, Dan Stanciu, Veronica D. Niculescu, Laura Grünberg, Max-Theodor Gruenwald, Elena Vlădăreanu; Editura Arthur; 2016;

Dramaturgie 
Habemus bebe - o producție Asociația Art No More  cu sprijinul WASP Studios, București 2014 (regia: Robert Bălan)

Prințesele spion - Teatrul pentru copii și tineret Gong, Sibiu - premiera noiembrie 2014 (regia: Robert Bălan)

O viață sigură - Teatrul Național Târgu Mureș - Compania Liviu Rebreanu , 2016 (regia: Robert Bălan)

Identic natural  de Elena Vlădăreanu și Robert Bălan - o producție Asociația Art No More , 2017 (regia: Robert Bălan)

În numele Tatălui - o producție Asociația Art No More, 2018 (regia: Robert Bălan)

Tribul lui Tudor - Asociația Art No More, 2018 (regia: Robert Bălan)

Premii literare
2001 Premiul Concursului național de poezie Aurelian Dumitrașcu
2005 Premiul cenaclului Euridice, poeta refuză distincția, argumentând că nu-și consideră propria producție a fi superioară celei a celorlalți autori nominalizați. 
2018 Premiul pentru Dramaturgia Spectacolului ”În numele Tatălui”, Bucharest Fringe - Maratonul Teatrului Independent 2018

Note

Bibliografie
România Literară, arhiva , Accesat la 29 ianuarie 2011
Interviu in 3AM Magazine, Accesat la 29 ianuarie 2011
Cărțile anului: Quinte royale și Quinte sparte, Cotidianul arhiva 2005 , Accesat la 29 ianuarie 2011
Festivalul Internațional de Literatură București 2010 , Accesat la 29 ianuarie 2011
 Concursului național de poezie Aurelian Dumitrașcu, Observatorul Cultural arhiva 2002 nr. 132, Accesat la 29 ianuarie 2011
No Longer Poetry: new Romanian Poetry, Accesat la 29 ianuarie 2011
The New Romanian Poets, David Morley, Accesat la 29 ianuarie 2011

Legături externe
Sit personal 
3AM Magazine grupaj de poeme
pagina autoarei la Editura Cartea Românească 
pagina autoarei la Observatorul cultural
pagina autoarei la Ziarul financiar 
Elena Vlădăreanu pe Liternet  
Revista Paradigma 

Nașteri în 1981
Scriitori români în viață
Poeți români contemporani